Woord: boeretroosArgieffoto (Foto: David Mark/Pixabay) Woord: boeretroos Betekenis: Koffie, veral moerkoffie. Waar kom dit vandaan? Samestelling van boere en troos, so genoem vanweë die groot voorliefde van die boere toe en tans vir koffie. Die troos, eerder ŉ gevoel van versterking, lê waarskynlik in die stimulerende effek van kaffeïen, ŉ wesenlike bestanddeel van koffie. Bron: Etimologiewoordeboek van Afrikaans (EWA)